Diari Oficial de la Generalitat Valenciana


Sumari del DOGV 9999, del 04-12-2024 (2024/12496)

RESOLUCIÓ de 28 de novembre de 2024, de la Direcció General de Personal Docent, per la qual es dona publicitat al catàleg de llocs de treball de la plantilla orgànica de personal docent en centres d'Educació Secundària, d'educació superior i d'ensenyaments de règim especial dels diferents cossos docents, dependents de l'àmbit de gestió de la Generalitat, corresponents al curs escolar 2024/2025.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9999

Data del DOGV
:   04-12-2024

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2024/12986

CVE
:   HVXY-T-7282-30829

Data del document
:   28-11-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

La Llei 7/2014, de 24 de desembre, de mesures fiscals, de gestió administrativa i financera, i d'organització de la Generalitat, en la disposició addicional dotze, establix l'ordenació dels llocs de treball docents i indica que:

– Les plantilles de personal docent són l'instrument organitzatiu en què es troben els llocs de treball docents dels centres i servicis de suport educatiu. La determinació i dotació concreta en cada centre i servici la determinaran els criteris que a este efecte s'establisquen en la normativa bàsica i reglamentària que determina els requisits per a la creació, modificació i supressió de llocs de treball, per a la qual cosa es tindran en compte les necessitats derivades de la planificació educativa.

– La plantilla orgànica està constituïda, únicament, per aquells llocs de treball de la plantilla de funcionament que servixen de base per a la cobertura amb caràcter definitiu. Per a cada curs escolar, la plantilla orgànica, així com les seues modificacions i actualitzacions, serà publicada en el *Diari Oficial de la Generalitat Valenciana*.

Vista la Resolució d'11 d'octubre de 2022, de la directora general de Personal Docent, per la qual es convoca concurs de trasllats d'àmbit estatal de personal funcionari docent dels cossos de catedràtics i professors d'Ensenyament Secundari, de professors tècnics de Formació Professional, de catedràtics i professors d'escoles oficials d'idiomes, de catedràtics i professors de Música i Arts Escèniques, de catedràtics, professors i mestres de taller d'Arts Plàstiques i Disseny, per a la provisió de places en l'àmbit de gestió de la Generalitat Valenciana (DOGV 9449, 14.10.2022).

Vista la Resolució de 7 de maig de 2024, de la Direcció General de Personal Docent de la Conselleria d'Educació, Universitats i Ocupació, per la qual s'aprova i es fa pública l'adjudicació definitiva de destins del concurs de trasllats de personal funcionari docent dels cossos de catedràtics i professors d'Ensenyament Secundari, de professors tècnics de Formació Professional, de catedràtics i professors d'escoles oficials d'idiomes, de catedràtics i professors de Música i Arts Escèniques, i de catedràtics, professors i mestres de taller d'Arts Plàstiques i Disseny, convocat per la Resolució d'11 d'octubre de 2022.

En virtut de les atribucions reconegudes en el Decret 72/2024, de 28 de juny, del Consell, de modificació del Decret 112/2023, de 25 de juliol, del Consell, pel qual s’establix l'estructura orgànica bàsica de la Presidència i de les conselleries de la Generalitat, i del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació,

RESOLC

*Primer*

Donar publicitat a la relació dels llocs de treball de la plantilla orgànica de personal docent dels cossos de catedràtics i professors d'Ensenyament Secundari, de professors especialistes en sectors singulars de formació, de professors tècnics de Formació Professional, de catedràtics i professors d'escoles oficials d'idiomes, catedràtics i professors de Música i Arts Escèniques, de catedràtics, professors i mestres de taller d'Arts Plàstiques i Disseny, dependents de l'àmbit de gestió de la Generalitat, corresponents al curs escolar 2024/2025. La citada relació de llocs es determina en l'annex I d'esta resolució.

*Segon*

Esta resolució produirà efectes a partir de l'inici del curs escolar 2024/2025.

De conformitat amb el que establixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i amb els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa, la present resolució, que posa fi a la via administrativa, podrà ser objecte de recurs potestativament en reposició o ser impugnada directament davant l'orde jurisdiccional contenciós administratiu, en els terminis i davant els òrgans que s'indiquen a continuació:

a) El recurs de reposició haurà d'interposar-se davant l'òrgan que dicta el present acte, en el termini d'un mes, a comptar de l'endemà de la publicació en el *Diari Oficial de la Generalitat Valenciana*  de la present resolució.

b) El recurs contenciós administratiu haurà de plantejar-se davant el jutjat contenciós administratiu en el termini de dos mesos, a comptar de l'endemà de la publicació el *Diari Oficial de la Generalitat Valenciana*  de la present resolució.

  

València, 28 de novembre de 2024

Francisco Pablo Ortega Gil

Director general de Personal Docent

Esta disposició conté annexos. Consulteu-ne la versió en PDF.